Romas Batūra

Romas Batūra (1937 m. kovo 15 d. Tauragėje – 2021 m. vasario 2 d. Vilniuje)Mirė istorikas, visuomenės veikėjas Romas Batūra. lrt.lt. 2021-02-02. Nuoroda tikrinta 2021-11-18. – Lietuvos istorikas, humanitarinių mokslų daktaras. 

 Biografija 
1960 m. baigė Vilniaus universitetą.

1960–1967 m. dirbo Istorijos institute. 1967–1972 m. Kultūros ministerijos Mokslinės metodinės kultūros paminklų apsaugos tarybos pirmininkas. 1972 m. istorijos mokslų kandidatas. 1972–1990 m. Vilniaus universiteto dėstytojas, nuo 1978 m. docentas. Nuo 1990 m. Vilniaus pedagoginio universiteto Lietuvos istorijos katedros vedėjas. Nuo 2006 m. Karo akademijos docentas.

1993 m. gruodžio mėn. – 2000 m. Sąjūdžio tarybos pirmininkas. Buvo Lietuvos kultūros fondo prezidiumo narys, Lietuvos aukštųjų mokyklų mokslo darbų „Istorija“ redakcinės kolegijos narys, Visuotinės lietuvių enciklopedijos bendradarbis.
Tėvas Kostas Batūra – 1919–1920 m. Lietuvos karininkas, savanoris–kūrėjas.http://lietsajudis.lt/index.php/37-naujienos/9498-mire-istorikas-visuomenes-veikejas-romas-batura
Žmona Jūratė, sūnus Šarūnas.https://www.vrk.lt/statiniai/puslapiai/rinkimai/400_lt/Kandidatai/Kandidatas19668/Kandidato19668Anketa.html

 Mokslinė veikla 
Svarbiausiame veikale „Lietuva tautų kovoje prieš Aukso ordą“ pirmąkart ištyrė Lietuvos santykius (iki 1363 m.) su mongolais – totoriais. Spaudai lietuvių kalba parengė (iš lotynų kalbos vertė Leonas Valkūnas) Petro Dusburgiečio „Prūsijos žemės kroniką“ (1985 m.).

 Bibliografija 

 Lietuvių karas su kryžiuočiais, 1964 m., vienas autorių
 Lietuvos pilys, 1971 m., vienas autorių
 Lietuvos kultūros paminklų sąrašas, 1973 m. vienas rengėjų.
 Lietuva tautų kovoje prieš Aukso ordą, 1975 m.
 Lietuvos Sąjūdis ir valstybės atkūrimas, 1998 m., rengėjas
 Baltijos kelias – kelias į Laisvę, 1999 m., rengėjas
 Lietuvos pergalė Šiaulių (Saulės) mūšyje 1236 m., Saulės delta, 2005 m.
 Siekiant nepriklausomybės. Lietuvos Sąjūdžio spauda 1988–1991 m., Valstybės žinios, 2005 m., rengėjas, ISBN 9986-18-138-0
 Lietuvos laisvės kovų vietos, Generolo Jono Žemaičio Lietuvos karo akademija, 2008 m.

 Šaltiniai 

Kategorija:Lietuvos istorikai
Kategorija:Lietuvos enciklopedininkai